駕幸長安奉使先往檢察
作者：王無競
朝代：唐

paragraphs: 奉使至京邑，戒塗歷險夷。
首旬發定鼎[一]，再信過灞池。
河山壯關輔，金火遞雄雌。
文物淪霸運，靈符啟聖青。
宸扆闊臨御，巡幸順謳思。
城闕生光彩，草樹含榮滋。
緹綺（騎）[二]紛沓襲，翠旗曳葳蕤。
童幼聞明主，耆老感盛儀。
輪袂交隱隱，廛陌滿熙熙。
微臣昧所識，觀俗書此詞。
（[一]劉云：「定鼎見《左傳》，成王定鼎於郟鄏，此處用以代表洛陽。
又考唐代洛陽城郭南而第二門名定鼎門，爲西行必由門戶。
」[二]依劉校。
）。